ตกขาวออกเยอะ คันและมีกลิ่นที่แรง จนคนข้างๆได้กลิ่น ทำให้ขาดความมั่นใจ เกิดจากสาเหตุอะไรค่ะ
สวัสดีค่ะ หากตกขาวมีปริมาณมากกว่าปกติ และมีกลิ่นเหม็นรุนแรง น่าจะเกิดจากมีการอักเสบของช่องคลอดจากเชื้อแบคทีเรีย (bacterial vaginosis) ซึ่งปัจจัยที่อาจทำให้เกิด เช่น จากการสวนล้างช่องคลอดบ่อยไป หรือใช้สบู่หรือน้ำยาที่มีความรุนแรง หรือเกิดจากการทานยาปฏิชีวนะฆ่าเชื้อบ่อยๆ การมีเพศสัมพันธ์มากกว่า 1 คน หรือมีการเปลี่ยนคู่นอน แต่ไม่จัดเป็นโรคติดต่อทางเพศสัมพันธ์ค่ะ เพราะฝ่ายชายจะไม่ได้ติดเชื้อชนิดนี้ไปด้วย ซึ่งหากอาการตกขาวเกิดจากสาเหตุนี้ อาจทานยาปฏิชีวนะฆ่าเชื้อ เช่น เมโทรนิดาโซล (metronidazole), คลินดามัยซิน (clindamycin) เป็นต้นอย่างไรก็ตาม หากมีอาการคันช่องคลอดร่วมด้วย อาจไม่ได้เกิดจากเชื้อแบคทีเรียอย่างเดียว แต่อาจเกิดจากมีการติดเชื้อราในช่องคลอดร่วมด้วย นอกจากนี้ ก็อาจเกิดจากการติดเชื้อปรสิตในช่องคลอด การติดเชื้อหนองในแท้ หนองในเทียม หรือมีมดลูกอักเสบ เป็นต้นดังนั้น หากมีอาการคันช่องคลอดมากร่วมด้วย หรือมีอาการแสบ เจ็บหรือคันช่องคลอดร่วม หรือมีปวดท้องน้อย หรือมีอาการอื่นๆ เช่น มีแผลที่อวัยวะเพศ ก็ควรไปพบสูติ-นรีแพทย์เพื่อตรวจหาสาเหตุที่ถูกต้อง จะได้ทานยาที่ตรงหับโรคค่ะ